Hétfőn indul a Határon Túra: 7 nap kerékpáron, a Vereckei-hágótól Budapestig |
Hétfőn indul a Határon Túra: 7 nap kerékpáron, a Vereckei-hágótól Budapestig
a Vereckei-hágótól Budapestig kerékpáron, Határon Túra, kerékpár túra
Sajtótájékoztatón mutatta be a Vuelta Sportiroda az idei Határon Túrát, mely során 7 nap alatt közel 600 kilométert tekernek a bringások.
A tavalyi túrától eltérően idén nem Erdélyből, hanem Ukrajnából, a Vereckei-hágótól indul a karaván, és a magyarság Nemzeti Ünnepén, augusztus 20-án érkezik a Budapestre. Az esemény célja, hogy segítse a közvetlen kapcsolatteremetést a határok más-más oldalán élő nemzetek között, és hogy emlékeztessen közös történelmi múltunkra – mindezt egy emberközeli, természetbarát közlekedési eszköz, a kerékpár segítségével. A Határon Túra ezzel az Európai Bizottság 4. Európai Közúti Biztonsági Napjának egyik kiemelt fontosságú kísérő eseménye lesz, mivel résztvevői az ország számos településére eljuttatják a „Fiatalok Közlekedésbiztonsági Nyilatkozatát” – amely felhíváshoz bárki csatlakozhat.
A határ átlépése után a kerékpárosok a Vásárosnamény – Sárospatak – Miskolc – Eger – Gyöngyös – Budapest útvonalon meghódítják Észak-Magyarország legmagasabb hegyeit is. A túrához Magyarországon – egy-egy szakasz erejéig – bárki csatlakozhat, hogy gyönyörű és izgalmas tájakon, remek társaságban tekerjen. A népes karaván augusztus 20-án érkezik az Újpesti Rakpartra.
A túra üzenetét és programját ismertető sajtóeseményen a főtámogató Zwack Unicum Nyrt. nevében Márfi Márta marketing-igazgató kiemelte: „Hagyomány, magyarság, sport, jótékonykodás – ezek mind olyan értékek, amelyeket a Zwack Unicum, mint piacvezető alkoholgyártó és forgalmazó szintén magáénak vall, és lehetőségeihez mérten szívesen szponzorál, ugyanakkor részesei lehetünk egy különleges, egyedi közösségépítő kalandnak.”
A túrázók biztonságára az Útvonalbiztosítás Egyesület tagjai vigyáznak. Támogatói a Mapi Zrt. és a Kedvenc JM Kft.
További információk: www.hatarontura.hu
DannyL81 2013. február 23. at 15:18 Válasz
Miért akkor mi lenne? Lenne pénz mindenre?
Miki 2012. augusztus 14. at 9:07 Válasz
Úgy lenne szép, ha a dohánygyárak is támogathatnák az ilyen megmozdulásokat.